Econom Mini Hotel Khabarovsk Rússia - Ofertes d'hotels amb els MILLORS DESCOMPTES EN LÍNIA\nVeure tots els 405 allotjaments a Khabarovsk.\nUlitsa Karla Marksa 90, Kirovski, Khabarovsk, Rússia, 680000 - Veure al mapa\nTant si es tracta d'un viatge de plaer com si és de negocis, Econom Mini Hotel és una elecció d'allotjament magnífica quan visiten Khabarovsk. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Econom Mini Hotel és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix recepció 24 hores, transport hotel/aeroport, bar, saló, servei de llançadora.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Econom Mini Hotel és un lloc ideal d'estada pels viatgers que busquin encant, comfort i facilitat a Khabarovsk.\nTots els comentaris (36) Parelles (18) Viatgers en solitari (11) Famílies amb infants petits (2) Famílies amb infants grans (2) Grups (3)


Crida de comunicacions per al Congrés Internacional Cos i Èxtasi\nFins al 30 de setembre podeu presentar les vostres propostes de comunicacions per participar al Congrés Internacional Cos i Èxtasi, que se celebrarà el 21 i 22 de novembre a la Universitat Autònoma de Barcelona (UAB) amb la col·laboració, entre altres institucions, de l’Institut del Teatre.\nL’objectiu d’aquest congrés és ampliar la investigació sobre la noció de vulnerabilitat, tant des de la perspectiva teòrica com política. Les persones interessades a participar-hi han d’enviar comunicacions relacionades amb els eixos temàtics següents:\nCos i ontologia: ser fora de si mateix\nCos i política: desafiaments a les (mesurables) polítiques neoliberals\nCos i estètica: representacions artístiques de l’èxtasi\nCos i psicoanàlisi: gaudi i / com a substracció\nLes propostes de comunicacions no han d’excedir les 300 paraules (en format Word) i podran ser redactades en català, castellà, francès o anglès. Cal especificar-ne l’eix temàtic i la llengua. S’hauran d’enviar per a una revisió en format peer-review a cosiextasi@gmail.com abans del 30 de setembre de 2016. El comitè científic del congrés donarà una resposta el 15 d’octubre i la inscripció en línia començarà l’1 de novembre.\nEl Congrés Internacional Cos i Èxtasi s’ha organitzat amb la col·laboració del Departament de Filosofia de la UAB, la Facultat de Lletres de la UAB, ERRAPHIS (Toulouse 2 – Jean Jaurès), Psicoanálisis y Sociedad, Centro de Investigación (Barcelona), SGR Cos i Textualitat (UAB), l’Ateneu Barcelonès i l’Institut del Teatre.\nWeb del Congrés Internacional Cos i Èxtasi\npdf (159,49 KB) Cartell Congrés Cos i Èxtasi\npdf (7,79 KB) Programa Congrés Internacional Cos i Èxtasi


Segons els investigadors, l'organització volia utilitzar les armes com a eina per negociar amb els governs espanyol i francès\nEFE Barcelona 12/10/2016 15:39\n651x366 Un mural favorable a ETA, en una imatge d'arxiu. / REUTERS Un mural favorable a ETA, en una imatge d'arxiu. / REUTERS\nLa policia francesa ha desmantellat aquest dimecres un gran arsenal d'ETA al nord de França, en un bosc de l'Oise. El zulo conté desenes d'armes, tot i que encara no se sap exactament quantes, segons han informat a Efe fonts de la lluita antiterrorista. Els investigadors han informat que l'organització hauria acumulat les armes amb la intenció d' utilitzar-les com a eina de negociació amb els governs espanyol i francès.\nA hores d'ara els agents estan obrint les bosses trobades al zulo per determinar si una part del material prové d'un robatori d'armes a l'empresa SIDAM perpetrat fa deu anys. D'aquest robatori queden pendents de localitzar encara la meitat de les 350 pistoles sostretes, després de les que ha requisat la policia en diversos zulos des del 2006 i les que portaven alguns els etarres detinguts, gairebé totes procedents de SIDAM.\nDe fet, l' excap militar Mikel Carrera Sarobe en podria haver utilitzat una per matar dos guàrdies civils a Capbreton, al sud-oest de França, el desembre del 2007. Altres les van emprar en altres atemptats, com el protagonitzat per un comando etarra el 16 de març del 2010 que va acabar amb l'assassinat d'un policia francès al sud de la regió de París. També hi ha constància de l'ús d'una d'aquestes armes a Corrèze, al centre de França, en què un gendarme va resultar ferit.\nL'operació desenvolupada en les últimes hores al departament de l'Oise l'estan realitzant agents de la Guàrdia Civil i de la Direcció General de Seguretat Interior francesa (DGSI), gràcies a la feina que des de fa anys duen a terme les forces de seguretat d'ambdós estats contra el terrorisme. La troballa, segons les fonts, és fruit de les investigacions sobre estructures clandestines de la banda terrorista.\nETA promet, sense concretar, "nous compromisos" i treu rellevància al recent desmantellament


La Bisbal d’Empordà.- Sota la crida “Llibertat Joves d’Altsasu”, la Bisbal d’Empordà es prepara per tornar a viure una gran jornada de suport i solidaritat amb el jovent navarrès empresonat.\nTal com ja es va fer l’any passat, entitats, empreses, l’Ajuntament de la Bisbal, l’Ajuntament de Corçà i un gran nombre de persones s’han bolcat a col·laborar en les activitats organitzades pel col·lectiu Poble Solidari el proper dissabte 21 de setembre.\nLa jornada arrencarà a les 10 hores del matí amb l’arribada dels familiars dels joves davant de l’Ajuntament de la Bisbal i es farà lectura d’un manifest. Serà cap a les 11 hores quan sortirà una cercavila (amb Geganters, Dracs i Voltors) amb el bestiar popular, a més d’una concentració de motos scooters. El recorregut culminarà al passeig Marimon Asprer.\nA les 13 hores es farà una xerrada al Teatre Mundial, a càrrec de Altsasu Gurasoak, amb la participació de Quico Sallés, Laia Serra i Cristina Garés. Seguidament hi haurà un vermut solidari i una arrossada popular, a càrrec de Cuiner/es Solidaris/es i l’Associació Cultural del Riff. Serà a partir de les 17 hores que el Passeig Marimon Asprer acollirà els espectacles i concerts de Les Presentables, Mireia, Mazoni, Pau Blanc, Sanjosex, Último Veneno, El Toubab i Covers Rock (Miquel Abras). La jornada culminarà a partir de les 23 hores, a la sala L’Alternativa, amb les actuacions musicals dels grups Illnoise i Los Liantes.\nArxivat com a: Baix Empordà, Serveis, Societat, Successos Etiquetat com a: joventut, judici, justícia, La Bisbal d'Empordà, llibertat, societat, solidaritat


Software Archives - Pàgina 2 de 3 - Infordisa\nSage 200c, Sage Murano, Software\nJa disponible el nou Sage 200c\nPer triar un programari de gestió cal fer-se moltes preguntes, però sobretot tenir moltes respostes.\nTotes … i moltes més. A més dels mòduls tradicionals d’un ERP i d’una sèrie de mòduls de gestió avançada, Sage 200C et permet accedir a funcionalitats d’alta productivitat amb eines de col·laboració via API: Connexió, descàrrega i integració automàtica d’apunts bancaris, comerç electrònic, els Sage Laboral Portal 360, etc.\nAfegint mòduls o solucions específiques de tercers. Els avenços en connectivitat de Sage 200C l’han portat a crear un nou ecosistema de treball que integra solucions de tercers homologades per Sage. Permetent així connectar i integrar solucions molt especialitzades i específiques.\nCOM PUC APRENDRE A FER-LO SERVIR?\nMolt més fàcil del que creus. Un disseny actual i la seva especial usabilitat, facilita la teva adaptació i ús. Amb Sage 200C trobaràs sempre la dada, procés o informació, de forma precisa sense perdre’t per l’aplicació.\nConsultar els recursos tècnics\nS’INTEGRARÀ AMB LES APLICACIONS DEL MEU NEGOCI?\nCADA QUAN L’HE D’ACTUALITZAR?\nPuedes descargar el contenido pulsando el siguiente enlace:\n11/11/2016 /0 Comments/by Jordi Ferrando Lavila\nhttps://www.infordisa.com/wp-content/uploads/2016/12/nuevo-sage-200c.jpg 300 810 Jordi Ferrando Lavila https://www.infordisa.com/wp-content/uploads/2013/09/logo-infordisa1.png Jordi Ferrando Lavila2016-11-11 00:57:082018-05-16 12:48:12Ja disponible el nou Sage 200c\nUtilitzes el CRM per treballar amb eficàcia? A partir de la idea bàsica de David Allen per a treballar amb eficàcia, descrita al seu llibre Getting Things Done (GTD), us proposem 5 maneres d’actuar correctament per a una millora del rendiment a nivell empresarial utilitzant Sage CRM. Un CRM (Customer Relationship Management) en essència està orientat a millorar la gestió comercial amb els nostres clients, però si entenem els conceptes bàsics que explica David Allen al seu llibre de productivitat personal, veurem com podem utilitzar CRM per a millorar la nostra eficàcia i la del nostre equip. Tot seguit us mostrem 5 claus a tenir en compte:\n1RECULL El primer pas consisteix en la recopilació de dades procedents de diferents llocs i guardar-ho en un sol lloc. El CRM fa que sigui més fàcil reunir en un sol lloc informació de l’empresa del client, els seus contactes i productes. Pots entrar informació directament al CRM o associar-hi documentació, emails i altres informacions rellevants.\nGràcies a que CRM es sincronitza amb Exchange, també pots adjuntar arxius, emails i relacionar-los amb empreses o clients.\nAllen explica que un servei al client professional, ha de treballar amb un gran volum d’informació i gestionar-la correctament és clau. Amb un CRM pots emmagatzemar grans volum d’informació digitalment, la qual cosa permet eliminar la paperassa tant molesta i perillosa, i permet que l’equip disposi de tota la informació sense la necessitat de perdre temps buscant-la.\n2PROCESSA Una vegada recollida tota la informació cal preguntar-se què significa aquesta informació i què necessitem extreure’n. Segons diu Allen, cal que identifiquem cada item, i decidim què és, què significa i què farem amb ell.\nSage CRM porta una eina interna que ens permet gestionar aquesta informació i automatitzar-ne els processos. Es tracta del “Workflow” i ens permet automatitzar gran part de les tasques i procediments per assegurar-ne el funcionament i la seva utilització.\n3ORGANITZA Aquest pas implica organitzar tota la informació disponible per tal d’actuar-hi posteriorment. El CRM és una eina perfecte per a la organització d’informació de manera contextual. Et permet organitzar emails, documents, ofertes, incidències, etc, per client de manera que amb un simple cop d’ull, podem extreure una valoració objectiva de l’estat de la relació amb el client.\nEns permet també generar centrals de coneixement per tal que tota la organització tingui disponible problemàtiques varies amb el client i es puguin resoldre més ràpidament. Finalment, també ens permet avisar als consultors comercials a qui cal fer seguiment de manera que tinguin tot el seu temps disponible per a les tasques que realment importen.\n4REVISA Per treballar amb eficàcia, és vital revisar informació, tasques i projectes regularment i preguntar-se: Què em toca fer ara? Quan ho he de fer? És per aques tmotiu que moltes vegades és vital fer revisions setmanals per tal de controlar l’estat de la feina. David Allen diu: “Tot allò que requereix acció, cal que sigui revisat de manera freqüent per tal d’evitar haver-hi de pensar constantment”.\nSage CRM té una eina molt interessant per a dur a terme aquesta revisió setmanal. Permet personalitzar les pantalles i mostrar la informació més rellevant per a la seva revisió. Per exemple, un gestor de vendes pot personalitzar un panell de control per tal de veure en una sola pàgina, tasques, calendaris, oportunitats pendents i novetats.\n5FES No te cap sentit realitzar totes aquestes tasques anteriors si no van acompanyades de la fase final d’execució. Sage CRM ajuda a completar les vostre pròximes accions de diferents maneres:\nA nivell comercial, ens permet generar ofertes, seguiment d’oportunitats, vendes creuades, etc. A nivell d’atenció al client, ens permet veure un històric de comunicacions amb el client, veure les seves incidències i resolucions, i oferir la resposta més acurada segons la necessitat. I a nivell funcional, l’accés mòbil del CRM permet a tots els usuaris disposar d’aquesta informació sempre disponible i des de qualsevol dispositiu, de manera que en qualsevol moment de decisió puguem actuar correctament.\n07/05/2015 /0 Comments/by Infordisa\nhttps://www.infordisa.com/wp-content/uploads/2015/05/get-things-done-crm.jpg 270 720 Infordisa https://www.infordisa.com/wp-content/uploads/2013/09/logo-infordisa1.png Infordisa2015-05-07 18:05:522018-05-16 12:48:185 claus per treballar amb eficàcia amb Sage CRM\nCreure que amb l´aprovació de gerència serà suficient\nAvançar sols i fer una entrega final als usuaris\nPenetrar tímidament al sistema\nPensar que la falta d´adopció és per culpa de l´eina\nEscollir malament els usuaris clau\nAplicar dades "brutes" o duplicades\nAïllar el CRM del nostre programa de gestió\nNo donar la suficient importància a la formació\nNo fer un contracte de manteniment\nNo medir l´adopció ni premiar els resultats\n20/02/2015 /0 Comments/by Infordisa\nhttps://www.infordisa.com/wp-content/uploads/2015/02/10-pecats-crm.jpg 270 720 Infordisa https://www.infordisa.com/wp-content/uploads/2013/09/logo-infordisa1.png Infordisa2015-02-20 21:37:362018-05-16 12:48:20Els 10 pecats capitals d’una implantació CRM\nEl Departament tècnic de Infordisa, ha estat analitzant les noves aplicacions desenvolupades per Sage per proveir l’ERP Sage Murano d’eines d’explotació de la informació en mobilitat i els resultats aconseguits són espectaculars.\nLa iniciativa consisteix a pujar les dades de l’ERP Sage Murano al núvol i en desenvolupar una sèrie d’aplicacions mòbils que explotin aquesta informació.\nFins ara s’han desenvolupat dues aplicacions en aquesta línia:\nAdd-ins per Microsoft Excel que permeten a l’usuari confeccionar els seus propis informes amb la informació detallada de l’àrea de Vendes, clients, documents i saldos de l’àrea comptable.\nApp desenvolupada per a Windows 8 i iPad i pròximament per Android, que permet consultar els indicadors de l’àrea Comptable i de Vendes, així com el detall de la informació per client i els seus documents domo ofertes, comandes, albarans i factures.\nCaracterístiques Iniciativa de mobilitat:\nInformació situada en servidors totalment segurs en el núvol.\nPagament d’una quota mensual per subscripció al servei.\nDes del Erp Sage Murano permet configurar la freqüència de la sincronització de les dades.\nPermet configurar els empleats que podran utilitzar les aplicacions i les empreses a les quals podran accedir.\nObre l’accés a les dades de Murano a usuaris que no ho siguin del Erp.\nInformació utilitzable des de fulls de càlcul Excel.\nIndicadors (KPI) i detall d’informació de clients en pastilles IOS, Windows 8 o Android.\n21/10/2014 /0 Comments/by Infordisa\nhttps://www.infordisa.com/wp-content/uploads/2014/10/mobilitat-sage-murano-cloud1.jpg 270 720 Infordisa https://www.infordisa.com/wp-content/uploads/2013/09/logo-infordisa1.png Infordisa2014-10-21 13:04:522021-07-20 13:22:16Mobilitat de Sage Murano via Cloud\nMicrosoft Excel és una eina molt útil, és cert. És molt pràctica per a un ampli ventall d’usos, des d’elaborar pressupostos fins a crear llistes. No obstant això, independentment de l’habilitat que tinguis o com creatiu siguis amb aquesta eina, Excel té limitacions. No pots pretendre gestionar una organització de vendes utilitzant Excel o la seva aplicació associada Outlook. En aquest cinquè lliurament dels nostres consells clau per a una venda més efectiva, expliquem per què els caps de vendes que confien només en Excel o Outlook estan pagant un alt preu en termes de pèrdua de temps, accés limitat a la informació i, a la llarga, pèrdua de vendes.\nA continuació presentem vuit motius pels que no pots confiar només amb les fulles de càlcul:\nLes previsions creades a partir de fulls de càlcul són febles ja que no proporcionen certa informació, com:\nEl nombre de contactes, presentacions o pressupostos que es necessiten per generar un objectiu de venda.\nEl volum de prevendes i el progrés respecte de les comandes esperats.\nEl nombre de clients que va fer comandes durant l’últim període o durant el mateix període de l’any anterior.\nNo pots permetre’t treballar\namb informació desactualitzada\nUn full de càlcul només proporciona una imatge d’un moment puntual i de seguida queda obsoleta, llevat que s’actualitzi regularment. Per exemple, les previsions per al proper trimestre no sempre s’actualitzen quan es reprograma una venda potencial que s’està a punt de tancar. Això s’agreuja quan els equips de venda i de gestió utilitzen diferents versions del full de càlcul.\nÉs crucial basar-te\nEls comercials són persones optimistes per naturalesa. No obstant això, una eina de gestió de vendes equilibra l’optimisme amb la realitat. Prepara’t per vendes corrents i valoracions d’oportunitats així com dates límit, de manera que puguis assegurar un treball realitzat més objectiu i un progrés en relació amb cada client o oportunitat.\nNecessites saber que\ncal fer a continuació\nEls fulls de càlcul no desencadenen les accions d’una agenda quan s’assigna una acció a un client o una oportunitat, i no proporcionen un registre d’accions, correus electrònics ni reunions associades, etc.\nEls fulls de càlcul tenen poca utilitat si el cap de vendes o un representant de vendes deixen l’empresa. A causa de l’alt nivell de renovació del personal comercial, és crucial que tota la informació sobre clients, contactes i oportunitats s’emmagatzemi en un repositori central de manera que no desaparegui quan un representant de vendes marxi.\nNecessites mitjans per\nmonitoritzar el progrés\nUn full de càlcul amb prou feines podrà proporcionar a un cap de vendes els paràmetres que necessita per crear i supervisar previsions sòlides de vendes. Aquests paràmetres inclouen la proporció de contactes respecte de les vendes, la taxa d’èxit de les propostes i els pressupostos.\nCal estar preparat per\nEls caps de venda que depenen de fulls de càlcul corren el risc de veure’s sorpresos o aclaparats per coses com un contratemps en un objectiu.\nEls caps que monitoritzen les vendes amb fulls de càlcul perden una gran quantitat de temps de treball molt valuós. Continuen dedicant temps a preparar informes i presentacions així com a recollir la informació necessària per als seus informes.\nDisposes de les eines que necessites per gestionar els objectius i les previsions de vendes? Revisa les raons per les quals els fulls de càlcul poden frustrar els teus esforços (segons la llista) i determina si ha arribat el moment de deixar enrere Excel.\n16/06/2014 /0 Comments/by Infordisa\nhttps://www.infordisa.com/wp-content/uploads/2014/06/consells-clau-sage-crm-5.jpg 270 720 Infordisa https://www.infordisa.com/wp-content/uploads/2013/09/logo-infordisa1.png Infordisa2014-06-16 16:31:402014-07-31 10:13:33Consells clau per una venda més efectiva: Capítol 5\nQuan va ser l’última vegada que un client et va agafar per sorpresa fent una pregunta difícil o plantejant una objecció incomode? En aquest quart lliurament, intentarem treballar aquesta situació, amb l’objectiu que això no torni a passar.\nPrepara’t a fons per a l’entrevista\nSi ho fas, podràs anticipar-te i respondre amb antelació el 90% de les preguntes i objeccions que podrien plantejarte tant clients com potencials. Realitzar una entrevista preparat, pot augmentar notablement les conversions a vendes. A més, no només això, sino que també millora lògicament el teu nivell de comoditat, credibilitat i efectivitat durant l’entrevista.\nLes preguntes i objeccions més comuns\nAmb la intenció d’ajudar-te en l’entrevista comercial, en aquest capítol presentem les 15 preguntes més populars i que segurament t’acabin fent els clients. Es tracta d’una llista de preguntes basada en una investigació detallada i exhaustiva amb compradors professionals, proporcionades per Sage.\nTot seguit trobaràs una llista de preguntes fetes molt sovint, que requereixen una resposta millor. Escriu i practica diferents enfocaments fins que trobis el més apropiat.\nQuan el client està explorant\n1. Per què hauríem de triar la vostra empresa?\n2. Quins avantatges m’ofereix la vostra solució en comparació amb les altres?\n3. Per què la vostra solució és millor que la de la competència?\n4. Per què ho hem de fer precisament ara, i no podem esperar fins l’any que ve? Per què no podem trobar la solució internament?\nQuan el client\n5. Qui més el fa servir? Altres empreses del meu sector han comprat la solució?\n6. Teniu alguna oficina a la nostra zona?\n7. ¿La solució ha estat provada, verificada o certificada per alguna organització independent?\n8. Pot provar aquest prototip?\n9. Quin suport financer té la vostra empresa?\n10. Quins són els beneficis? Poden consolidar?\n11. Quin és el rendiment o el retorn sobre la inversió?\n12. El nostre negoci és diferent / Les nostres necessitats són diferents. Per tant, com pot funcionar-me a mi?\n13. Qüestiono els vostres números. Poden aconseguir-se realment aquestes xifres?\n14. Quin és el cost real? Hi ha altres costos o costos ocults que s’hagin de tenir en compte?\n15. Per què és tan car? Quin és el cost total de la propietat (despeses de funcionament, etc.)?\nAl cinquè lliurament aprendrem com eines antiquades com la utilització de fulles de càlcul, perjudiquen notablement al funcionament i previsió d’una estrategia de venda.\n05/06/2014 /0 Comments/by Infordisa\nhttps://www.infordisa.com/wp-content/uploads/2014/06/consells-clau-sage-crm-preguntes.jpg 270 720 Infordisa https://www.infordisa.com/wp-content/uploads/2013/09/logo-infordisa1.png Infordisa2014-06-05 23:18:032018-05-16 12:48:25Consells clau per una venda més efectiva: Capítol 4


Treball en l'Avenc del Castell de Vallada.\nTreballs en l'Avenc del Castell de Vallada.\nDurant el mesos de gener i febrer del 2011, dos membres del Club d'Espeleologia l'Avern van dur a terme les tasques de reinstal·lació, d'actualització de dades de la fitxa tècnica, i de localitazció topogràfica de la cavitat valladina coneguda com l'Avenc del Castell.\nLa cavitat amb els seus -105 metres de fondària, es l'avenc més profund del terme de Vallada excavat en roca calcàrea. El treball realitzat pretén donar a conéixer aquesta cavitat oblidada pel col·lectiu. El treball va ser publicat a la revista Lapiaz 33, editada per la Federació Valenciana d'Espeleologia.\nTasques de re-equipament en la cavitat.


37a Mostra de Còmic ‘Ciutat de Cornellà’\nInformació: Inauguració 5 de novembre, a les 20h.\nUna nova edició de l’exposició dels treballs guanyadors de la 37a convocatòria dels premis de còmic Ciutat de Cornellà. Una nova ocasió per conèixer i apropar-nos a aquest llenguatge artístic tant present a la nostra ciutat.\nConcert al Castell.El secret de les muses\nUn recorregut per la magistral música de Renaixement i Barroc que conjuga melodies populars de l'època i els recursos més sofisticats de composició, contrapunt i polifonia. En aquesta ocasió, es posa en valor l’obra de la gran compositora Ma. Teresa Agnesi (1720-1795) per celebrar els 300 anys del seu natalici. A càrrec de Ensamble Amoria: Teresa Rojas (Veu), Raúl Sandin (Guitarra), Violeta Paulina Sánchez (Violí) i Laetitia Barbera (Mandolina).\nQuan: Del 14 de desembre al 30 de gener


No vols ser-hi quan ells no hi siguin | Catorze.cat\nEva Piquer | 27/04/2016 a les 18:45h\nNo t’agrada pensar en la mort, però ho fas cada dia. I et passa com a Julian Barnes: no creus en Déu, però el trobes a faltar. Tens la desgràcia de ser atea, voldries deixar de ser-ho, i no hi ha manera, caram.\nL’escriptor britànic dedica un llibre sencer a reflexionar sobre la mort i la por de morir. Es titula Res a témer, amb èmfasi en el res que hi ha abans i després d’això. Contradictòria com ets, et fa no sé què llegir-lo però t’hi aboques de ple.\nAmics de Barnes li insinuen que potser estaria més reconciliat amb la mort si fos pare. Ell ho dubta. Les mares, escriu, deuen sentir la mortalitat més intensament quan els fills marxen de casa, perquè la seva funció biològica s’ha completat i l’únic servei que poden fer ara a l’univers és morir-se.\nEl principal argument, diu ell, és que els fills et perpetuen: no moriràs del tot, i saber-ho per endavant et consola. Es pregunta fins quan dura aquesta perpetuació: “Una generació, dues, tres? Què passa quan arribes a la primera generació nascuda després de la teva mort, la que possiblement no tingui cap record de tu i per a la qual simplement ets folklore?”\nA tu també et fa por morir-te. Molta, molta por. No et consola tant la idea que els fills et perpetuaran com el fet que la teva vida haurà tingut sentit pel fet de tenir-los. Ni que no inventis la vacuna de la sida, ni que no escriguis mai una gran novel·la, ni que no componguis música que sacsegi els sentits, ni que no aportis tu mateixa res que valgui la pena, almenys hi haurà quatre persones agraïdes d’haver nascut. Ni que arribessin a oblidar la mare que els va parir.\nQuan tens fills, se’t fa del tot evident que ets una baula d’una cadena. Per contra, si esquives la temptació de reproduir-te, et pots autoenganyar fins al dia del judici final: véns d’un pare i una mare, però més enllà de tu no hi ha ningú, ets únic, inimitable i el món s’acabarà quan et moris. Com més tard millor.\nSaber que la cadena continua fa que et preocupis pel futur que deixaràs als teus fills i als fills dels teus fills i als fills dels fills dels teus fills. Et dóna consciència de la pròpia mortalitat, i t’empeny a desitjar de cor i de cap i de pulmons, amb totes i cadascuna de les teves cèl·lules, que les flames s’apaguin per ordre. No hi ha res que et faci més por que tornar al no-res. Però pregaries als déus de qualsevol religió per estar morta i rematada el dia (llunyà, ben llunyà) que la mort vingui a buscar un fill teu.\nAnònim, 28/04/2016 a les 15:50\nEncara que no tingui fills tb hem preocupo pel futur que deixarè al mon,als mes joves que jo jajaa\nSembla que si no tens descendencia siguis un irresponsable..doncs no!\nEls q no tenen fills també volen deixar un món millor\nAnònim, 21/08/2019 a les 06:26\nNi tenir fills és garantia que deixis un món millor ni no tenir-ne vol dir que no tinguis cap motiu per intentar-ho.\nSi la mort arriba quan sembla que no toca...\nAnònim, 09/09/2019 a les 15:18\nI si no estàs morta i rematada quan un dia (d’hora, massa d’hora), la mort et ve a buscar una filla, pots destruir-te i morir amb ella en vida, o construir-te, poc a poc, intentant trobar un nou sentit des del que has viscut, omplint el buit d’amor, molt amor, tot i que només sigui per fer-li un bell homenatge a ella, per fer-te’l a tu.


Davant les eleccions del 21 de desembre: GUANYEM LA LLIBERTAT\nLa defensa de la voluntat popular, demostrada amb fermesa pel poble català des de l’1 d’octubre ençà, ens exigeix continuar treballant per la construcció de la República Catalana com a model de societat ètica, lliure, justa, solidària i compromesa amb el medi ambient.\nÉs des d’aquesta perspectiva que considerem que s’han d’abordar les eleccions del dia 21 de desembre: amb voluntat de guanyar. Hem d’aconseguir, per tant, que les candidatures independentistes i republicanes (ERC, JuntsxCatalunya i CUP-CC) aconsegueixin la majoria, com més àmplia millor, d’escons i de vots.\nAquestes eleccions han estat convocades, de manera il·legítima, dins el marc de recentralització amb què l’estat espanyol pretén, no només l’espoliació definitiva del país, sinó també anorrear el pensament republicà i independentista i avançar en la descatalanització, fins aconseguir la uniformització i la submissió totals.\nSabem, per experiència, que el bloc monàrquic i oligàrquic que avui domina l’Espanya profunda posarà en funcionament tots els instruments de poder: es continuaran utilitzant tota mena de prohibicions per impedir la denúncia de la repressió que pateix el govern de Catalunya (a la presó o a l’exili), continuarà la tolerància cínica de les agressions, amenaces i insults feixistes (al carrer, als mitjans de comunicació, a les xarxes socials, etc.), i també el favoritisme cap als partits defensors del règim, que compten, de manera permanent, amb la protecció i la impunitat que els confereix l’aparell de l’estat espanyol. Tot plegat, mentre des de diferents estaments del poder s’extorsionen polítics, s’acomiaden treballadors i s’abusa dels mecanismes de dominació, infonent en la gent la por i l’autocensura, amb l’objectiu d’imposar una ideologia autoritària que, sense dissimular el seu menyspreu pels valors democràtics, condueix clarament al totalitarisme.\nAquestes eleccions a què ens veiem forçats a participar són uns comicis desiguals (convocats en dia feiner, amb candidats a la presó o a l’exili, i sota un clima de restriccions als drets democràtics i d’amenaça permanent). En conseqüència, la nostra mirada ha de ser doble: hem de treballar per guanyar aquesta convocatòria i hem de mirar més enllà del dia 21. Si els independentistes guanyem les eleccions, encara no haurem guanyat la llibertat, però aquesta victòria ens pot situar, per primer cop en el nostre conflicte amb l’estat espanyol, en un clar avantatge efectiu, perquè, entre d’altres qüestions, es posaran de manifest aspectes importants per a la legitimitat internacional, la qual cosa ens pot ajudar a revertir l’onada repressiva que patim.\nA Drassanes per la República Catalana hem treballat en una anàlisi detallada dels fets esdevinguts des del dia 20 de setembre ençà. Hem estat força crítics —començant per nosaltres mateixos— amb la manera com s’ha actuat davant dels fets, sobretot perquè s’ha infravalorat el caràcter antidemocràtic de l’estat espanyol, clara evidència del franquisme encara latent dins els diferents estrats de la societat espanyola (partits polítics, cos judicial, premsa, etc.) i tota la seva violència física, psicològica, jurídica, etc. Aquesta falta de visió política també ens ha impedit preveure la reacció de la Unió Europea, que ha preferit renunciar a defensar els valors democràtics per tal de salvaguardar els interessos econòmics i els dels grans estats.\nD’aquesta anàlisi volem destacar tres idees principals:\nPRIMERA. El problema fonamental que patim actualment és l’abús de poder, clarament antidemocràtic i autoritari, que exerceix sobre Catalunya el govern espanyol, el qual, emparat en el mite de la unitat d’Espanya, intenta assimilar el poble català i destruir les bases del nostre autogovern. És així com hem d’entendre les agressions polítiques, econòmiques, culturals i lingüístiques, de diferents estaments del poder. No oblidem ni oblidarem cap d’aquestes agressions, començant pels presos polítics, les persones exiliades, multades, etc., per haver defensat el mandat del poble català. Aquest abús és l’única causa real de la situació de crispació i d’ofec en què vivim. Fer-ne responsables els independentistes és només una mostra més del cinisme exhibit tant pel govern d’Espanya com per les altres formacions polítiques clarament alineades en el nacionalisme espanyol.\nSEGONA. Ens refermem en el dret del poble català a la seva autodeterminació, un dret defensat pel nostre poble al llarg de molts anys. Tenim dret a la nostra llibertat col·lectiva, un objectiu que la repressió de l’estat espanyol no ens ha de fer oblidar, sinó tot al contrari. Tenim dret a la República Catalana i a organitzar-nos lliurement, d’una manera democràtica, igualitària i socialment justa, lluny dels abusos i de les misèries d’aquest estat monàrquic d’arrel franquista.\nTERCERA. El dia 21 de desembre hem de fer un gran esforç per anar tothom a votar, i engrescar tanta gent com sigui possible a votar candidatures independentistes i republicanes, perquè són les úniques que ens poden portar a la llibertat.\nEl dilema en què ens veiem enfrontats és molt clar: si no votem partits independentistes i republicans permetrem que es perpetuï el domini del règim monàrquic espanyol, del qual hem pogut conèixer a bastament la seva veritable cara agressiva contra Catalunya i la democràcia. Si no s’aconsegueix assentar la República Catalana, ens enfonsarem en una davallada econòmica que, en pocs anys, acabarà amb les pensions, amb la sanitat i l’educació universal, lliure i gratuïta arreu de l’estat. No hi ha terceres vies.\n– El dia 21 de desembre, per dret, per dignitat i per necessitat, consolidem la República Catalana, GUANYEM LA LLIBERTAT!


Quan érem medievals\nAmb 'Barcelona capital mediterrània', el MUHBA es remunta a l’esplendor medieval\nAmb l’exposició Barcelona capital mediterrània, que es pot veure al Saló del Tinell fins al 29 de setembre, el MUHBA es remunta a l’esplendor medieval de la ciutat. És ben cert que els catalans vam viure un esplendor prematur, abans de la constitució dels estats nació moderns, i ara que hem entrat en l’era multiculti, ja se’ns ha fet tard per morir. D’aquest esplendor medieval tracta aquesta mostra que ens presenta la metamorfosi de la ciutat de Barcelona entre els segles XIII i XV.\nL’exposició, comissariada per Ramon J. Pujades, ens ajuda a entendre que l’activitat comercial de la ciutat va ser decisiva en la generació de recursos que van facilitar el naixement del municipi de Barcelona. L’efervescència comercial d’aquell moment va propiciar l’eclosió dels molts nous oficis, alguns tan exclusius com el dels filadors d’or o els seders i d’altres tan arcaics avui com el dels espasers, daguers, candelers de cera, giponers, etc. N’hi ha d’altres que no han desaparegut, com el dels neulers. Atenció: avui el MUHBA ha aconseguit reproduir el mètode amb què es feien les neules al segle XIV gràcies a la col·laboració de la Fundació Alícia.\nL’exposició explica molt bé com es configura el teixit institucional de la ciutat, la importància de les confraries, que eren, amb el bisbe, l’altra pota fonamental del poder de l’església. Les confraries van ser la prefiguració dels sindicats d’avui, corporacions d’oficis que ja regulaven el treball de manera gremial. Barcelona capital mediterrània ens ajuda a entendre la governança d’una ciutat predemocràtica que ja començava a articular-se institucionalment amb una complexitat d’equilibris que ja auguren la modernitat que vindrà. La ciutat, amb el Consell de Cent, va passar de ser una propietat dels comtes reis gestionada pels seus oficials a esdevenir un subjecte de negociació política amb la monarquia i els dos estaments privilegiats, la noblesa i l’Església.\nDurant aquesta era en què la ciutat bullia d’activitat política i comercial, els nobles campaven pels seus castells. El Museu d’Arqueologia de Catalunya evoca aquest món amb l’exposició L’esplendor dels castells medievals catalans, que estarà oberta fins al 2 de juny.\nL’exposició, comissariada per Jordi Tura amb un clar afany divulgador, aporta una visió sintètica dels castells. La mateixa museografia (que amb lones fosques imita una muralla), la cinquantena d’objectes procedents de diferents castells catalans, les maquetes de catapultes a escala real i els interactius de realitat virtual augmentada tracten de traslladar el visitant a la quotidianitat de la vida al castell. Això es complementa amb les fotografies d’un recull de castells catalans i amb la reproducció de representacions pictòriques gòtiques, com la de la batalla de Mallorca, l’original de la qual es troba en el Museu Nacional d’Art de Calalunya.\nAixí i tot, qui vulgui parar-s’hi estona, pot sortir de l’exposició amb una bona visió històrica de l’evolució dels castells entre els segles X i XV, que va lligada als avenços armamentístics. Els castells són, en primera instància, una fortificació militar de defensa. La tecnologia militar va anar transformant-los fins a fer-los entrar en decadència amb l’arribada de les armes de foc. A banda del seu component militar, l’exposició mostra que dins dels castells hi havia vida. Vaixelles de ceràmica, peces d’escacs de cristall de roca o penjolls de bronze son testimonis del luxe amb què vivia la noblesa medieval dins d’aquestes construccions que ara ja formen part del patrimoni català.


Per Quim Curbet dimecres, de gener 20, 2010\nEl món és un desastre, tremola quan menys t’ho esperes perquè Déu, pel que es veu, no el va deixar prou ben falcat. Els humans, que ja havíem de desconfiar des d’un principi d’aquest creador barroer i xarlatà, hauríem d’haver fixat millor les nostres coses sobre l’escorça oscil·lant d’aquest planeta. Però els homes, fets a imatge i semblança seva, no hem sabut construir un món millor i encara ara, de tant en tant, les cases cauen, sobretot sobre els pobres.\nQuan passen aquestes coses, els representants de Déu a la terra sempre intenten trobar excuses racionals, reparteixen responsabilitats a tort i a dret i procuren que apartem la mirada cap un altre costat. S’escandalitzen amb les imatges dels cossos impúdicament amuntegats en les fosses comunes i intenten relativitzar-ho tot, ells que abominen del relativisme! Fins i tot algun penques vestit de bisbe assegura que tot és culpa del pecat, del paganisme de les víctimes, o culpa nostra per no resar prou.\nEn casos com aquest, quan a Haití ja no queda pedra sobre pedra, Déu hauria de dimitir, o, si més no, si ell no pot per inconsistència corpòria, hauria de fer-ho el principal responsable seu, que viu vestit de blanc sota la cúpula immaculada de Sant Pere del Vaticà. Aquí no parla mai ningú de dimissions, els ateus perquè no creuen en Déu i els cristians perquè no gosen, però arribats a aquest punt de la història tot plegat ja comença a fer una mica de pudor.\nSempre m’ha fet recança col·laborar econòmicament amb segons quina ONG, per por que els meus diners no acabessin sota una pedra de la Sagrada Família o que servissin per comprar un anell nou al Munilla de torn. Malgrat tot aquesta vegada ho faré, en la confiança que arribin allà on han d’arribar i que serveixin per allò que han de servir i que si Déu no vol dimitir que no ho faci, perquè els agnòstics ja fa molt de temps que no reconeixem la seva autoritat.


Qualificacions provisionals per l’accés al Grau Professional\nUs adjuntem les actes finals de les proves d’accés al Grau Professional pel curs vinent 2020-2021.\nQualificacions Grau Professional – accés a 1r Grau Professional\nQualificacions Grau Professional – accés a 2n Grau Professional\nQualificacions Grau Professional – accés a 3r Grau Professional\nQualificacions Grau Professional – accés a 4rt Grau Professional\nSetmana verda digital\nPels que esteu enamorats d’un instrument en especial hem creat aquesta pàgina d’audicions de final de curs. Els nostres alumnes tocant les peces que han treballat durant aquest confinament.\nUs adjuntem el llistat provisional d’admesos a l’escola de música pel proper curs 2020-2021. Us adjuntem també el vídeo del sorteig.\nDegut a les circumstàncies excepcionals que estem vivint i seguint el criteri establert per l’ESMUC per les seves proves d’accés, hem decidit que a les proves d’accés al nostre conservatori d’aquest curs, tots els alumnes tocaran sense pianista acompanyant, per evitar situacions de risc i perquè tots els alumnes toquin amb les mateixes condicions.


Aquest cap de setmana m’he plantejat un repte de primera: aprendre a manipular la pasta brick. No serà fàcil, però si ho aconsegueixo s’obrirà un horitzó de meravelles gastronòmiques com els Caramels cruixents de fil·lo i xocolata, la baklava de nous o els farcellets de carbassó, formatge de cabra i pinyons. Jo pensava que la brick i la fil·lo eren la mateixa pasta, però no.\nDespres de penjar el post, la meva amiga Montse m’ha explicat que no és el mateix la brick que la fil·lo. La brick és mes gruixuda i es ven en forma rodona i la fil.lo es molt fineta i es ven en làmines rectangulars. Per tant, farem l’experiment amb pasta brick i més endavant ja m’atreviré amb la fil·lo. Gracies, guapa, per l’explicació !\nI per estrenar-me, què millor que triar un d’aquells pastissos de poma que es mengen tebions i que van tan bé amb una tassa de té les tardes despenjades dels diumenges mandrosos. L’Apfeltrudel és un postre típic de la gastronomia vienesa que es va popularitzar a tots els països de l’antic Imperi Austrohúngar. El seu orígen es incert pero sembla que el van portar els jenissers de l’Imperi Otomà que, despres de la caiguda de Bizanci el 1452, van seguir fins a Viena.\nA Malditos Bastardos de Quentin Tarantino, el Standartenführer Hans Landa, (encarnat per l’impagable Christoph Waltz ) va elevar l’ Apfelstrudel a refinat instrument de tortura psicològica.\nPer a preparar el farcit\nHi ha moltes variants, pero totes parteixen d’una base de compota de poma amb fruits secs. He començat per una preparació de poma amb moltes espècies que presenta una textura i unes gustos sorprenents.\n1/2 de nou muscada\n1/2 de pebre negre mólt (vigilar la quantitat)\n1 culleradeta de sucre avainillat / essencia vainilla\nEs pelen i es tallen les pomes a trossets no massa grans. Es ruixen amb el suc de llimona per evitar que s’oxidin. Es posen en un reciìnet que pugui anar al micrones els trossos de poma, el sucre, la canyella, la nou muscada, el pebre negre molt, el rom i les panses. Es remena tot ben remenat.\nEs cou al microones a temperatura alta durant 10 minuts.Un cop cuit, es deixa refredar i es reserva per l’endema\nUna segona opció mes suau ens la proposa l’Eulàlia Quintana al Cuinetes.\n1 kg de pomes Fuji (o Reineta o Golden)\n10 cullerades de sucre morè\n1 grapat d’ametlla crua filetejada\nEs posa el suc de la llimona dins d’una cassola. Es pelen i tallen les pomes a tires fines (3 mm) i s’afegeixen amb el sucre també a la cassola. Es fa a foc baix i remenant amb compte de no trencar els grills es deixa fer compota. Quan ha passat una estona s’afegeixen la canyella i les panses. Quan ja esta feta , s’afegeix l’ametlla i es reserva\nPer a treballar amb la pasta brick\nEn primer lloc, clarificarem 150 gr de mantega. Per a fer-ho, es fon la mantega al bany maria a foc baix. Veurem com es diposita el sèrum al fons del recipient. Retirem la espuma amb impureses i guardem la mantega ja “filtrada” en un pot a la nevera per a utilitzar-la amb la pasta brick.\nEs preescalfa el forn a 200 ª. Es posa la primera capa de la pasta brick sobre un paper de forn i es pinta amb un pinzell i mantega clarificada. Es van afegint capes fins a 3 o 4, pintant cada cop amb la mantega.\nEs posa una capa fina de pa ratllat en una banda de la pasta (per xuclar la humitat del farcit) i a sobre es posa una tira de compota de poma. Es plega la pasta amb molta cura com si fos un paquet i s’enforna a 190 ª uns 10-15 minuts.\nSe serveix tèbia, espolsada amb sucre glas i acompanyada de nata muntada, o una bola de gelat de vainilla o crema de llet.\nI ens la podem menjar escoltant Lilac Wine de Brad Meldhau.\n4 thoughts on “Apfelstrudel”\n16 de gener de 2012 a les 9:20\nUn cop perds la por a aquesta mena de pastes, el ventall de possibilitats que s'obre és espectacular. L'strudel de poma és un dels meus pastissos preferits!\nVejam si m'animo a treballar també amb aquesta pasta perquè realment, el que es pot fer és tot deliciós! Quina bona pinta que té aquest apfelstrudel!\n20 de gener de 2012 a les 8:49\nVal la pena aprendre a treballar amb la brick i la filo (sembla que siguin dues senyores) perquè després pots fer coses boníssimes com l'strudel!!\nxumitravel ha dit:\n23 de gener de 2012 a les 16:17\nQuina pinta !!! Coincideixo plenament amb l'entusiasme per les croquetes.


Sushchinskogo Apartment Saransk Rússia - Ofertes d'hotels amb els MILLORS DESCOMPTES EN LÍNIA\nSushchinskogo Street, Dom 36, Korpus 1, Oktyabrskiy Rayon, Saransk, Rússia, 430000 - Veure al mapa\nAl visitar Saransk, vosté es sentirà com a casa a Sushchinskogo Apartment, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSushchinskogo Apartment ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix habitació familiar, ascensor, servei de llançadora, àrea de fumadors.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, servei de despertador, escriptori, balcó/terrassa, insonorització a cada habitació. A més, l'oci que l'hotel ofereix assegurarà que tengui molt a fer durant el dia. Sushchinskogo Apartment és un lloc ideal d'estada pels viatgers que busquin encant, comfort i facilitat a Saransk.\nTots els tipus de viatgers (9) Parelles (1) Famílies amb infants grans (1) Grups (7)


Enviar aquesta notícia per e-mail Imprimir aquesta notícia cultura 02. 09. 2021 Compartir a Twitter Compartir a Facebook\nLa Farga acull el Japan Weekend, el saló dedicat a la cultura japonesa\nEl 4 i 5 de setembre, amb unes entrades que estaran regularitzades mitjançant una hora d'entrada\nLa Farga acull el dies 4 i 5 de setembre una nova edició del Japan Weekend, el gran saló dedicat a la cultura japonesa, el manga, l’anime i que recull diferents aspectes dels costums i l’oci del Japó. Amb un preu de 13 euros, dissabte i 11, diumenge, les entrades estaran regularitzades, degut a la Covid, amb una hora que marcarà l’accés a l’esdeveniment.\nKaraoke, xerrades, exhibicions, jocs i tallers no faltaran en aquesta nova edició del Japan Weekend que se celebrarà a La Farga els dies 4 i 5 de setembre. Es recuperen els concursos i les activitats presencials encara que sigui amb aforament limitat.\nEn aquest Japan Weekend no hi faltaran convidats significatius i coneguts de tots els amants de la cultura japonesa com ara la il•lustradora Gema Vadillo coneguda pels seus vídeos a You tube i directes al Twitch. També estaran Iv Art, il•lustrador i creador de continguts; Luca B art, il•lustradora, animadora 3D i creadors de continguts i Xuri Fenton, també il·lustradora i creadora de continguts.\nEl preu de les entrades serà de 13,20 euros, dissabte i 11 el diumenge. A causa de la Covid, les entrades únicament es poden comprar a través del web del saló i tindran una hora marcada per accedir al recinte. Un cop dins es podrà sortir i tornar a entrar sense problemes. També es podrà estar dins del saló sense límit de temps fins el tancament.\nCentre d'Activitats La Farga


La banca gestiona prop de 45.000 milions d'euros - FÒRUM.ad\nLa banca gestiona prop de 45.000 milions d’euros\nOn: 11/04/19 14:41\nLa banca andorrana ha tancat l’exercici 2018 amb 44.925 milions d’euros de recursos gestionats, una xifra que es manté estable en els darrers tres anys però que gairebé s’ha duplicat en la darrera dècada. Ha assolit un benefici de 100 milions d’euros tot i la conjuntura econòmica de tipus d’interès baixos, la caiguda de les cotitzacions dels mercats financers durant el darrer exercici, i les fortes inversions tecnològiques i d’adaptació a les noves regulacions.\nLes entitats bancàries han injectat 970 milions d’euros (un 27,90% més que l’exercici anterior) a l’economia real en forma de préstecs i pòlisses a empreses i particulars, atesa la recuperació econòmica i el creixement de la demanda. Tot i això, la inversió creditícia global ha estat de 5.909 milions d’euros, un 1,23 menys que l’exercici anterior ateses les amortizacions de préstecs existents. Durant l’any passat, tots els bancs han mantingut els seus ràtings internacionals, el que demostra la confiança en el sector per part de les agències gràcies al manteniment d’uns fonaments sòlids. Una altra dada important que mostra la sosteniblitat i confiança del sector bancari andorrà és la rendibilitat financera (ROE) que se situa en un 7,31%, per sobre la mitjana dels bancs europeus (6,85% segons dades del tercer trimestre del 2018).\nLa confiança en el sector bancari andorrà s’ha vist enfortida pel darrer informe del Moneyval que destaca la feina feta per Andorra en matèria de prevenció del blanqueig, i la consideració com a país cooperant segons l’Ecofin.\nPrevious Post: El comú de Sant Julià lliura a Assandca la recaptació de l’obra de teatre de la gent gran\nNext Post: Tony Manero i Juan Perro, primers anuncis del Jambo


Seguiment de programes d'ocupació - Àrea Metropolitana de Barcelona\nSeguiment de programes d'ocupació\n12.11.20 | Tema: Mercat laboral\nValoració dels projectes del Programa de dinamització del mercat de treball\nEntrevista amb l'equip de peons de brigada de l'Ajuntament de Sant Andreu de la Barca\nHan començat, de manera virtual, les visites de seguiment dels projectes del Programa de dinamització del mercat de treball inclòs al Pla metropolità de suport a les polítiques socials municipals.\nEl personal tècnic del Servei de Polítiques Socials de l'Àrea de Desenvolupament Social i Econòmic de l'AMB ha contactat amb els interlocutors municipals i amb els beneficiaris finals per videoconferència, per valorar l'aplicació del Programa. Normalment, aquestes visites es fan de manera presencial, però la pandèmia de covid-19 ha obligat a modificar els procediments.\nEls primers municipis on s'ha començat a fer el seguiment són Sant Joan Despí, Ripollet, Sant Andreu de la Barca, Gavà, Begues, la Palma de Cervelló i Badia del Vallès. Es tracta de projectes que es van iniciar durant els mesos de juliol i agost.\nLa finalitat d'aquestes visites és confirmar, juntament amb els equips tècnics municipals, que tot avança tal com s'estableix en el projecte aprovat, que es compleixen totes les obligacions establertes en les bases del Programa i, si és necessari, resoldre incidències. També permeten fer una valoració de l'impacte dels projectes al territori, no només quantitativament, sinó també qualitativament, en recollir les valoracions i opinions de les persones beneficiàries finals.\nCal destacar l'esforç efectuat per part dels ajuntaments per adaptar-se a la nova manera de treballar. En aquest sentit, procediments com els processos de selecció, també s'han adaptat per complir els protocols de prevenció de la covid-19.\nL'Ajuntament de Ripollet va ser un dels primers d'iniciar projecte. L'equip municipal i les persones implicades n'han valorat el resultat molt positivament, tant pel que fa als processos de selecció portats a terme com per la posada en marxa de les contractacions que el projecte preveu.\nEl Pla metropolità de suport a les polítiques socials municipals 2020-2023 es va posar en marxa al febrer del 2020. Aquest Pla està integrat per dos programes metropolitans: el de dinamització del mercat de treball i el de foment de la cohesió social. Des del moment de l'aprovació del Pla, els ajuntaments del territori participants al Programa de dinamització del mercat de treball van començar a presentar projectes, i actualment l'AMB els està acabant d'aprovar.\nPla metropolità de suport a les polítiques socials municipals 2020-2023


Apartment Wilke Lovran Lovran Croàcia - Ofertes d'hotels amb els MILLORS DESCOMPTES EN LÍNIA\nLovran, Lovran, Croàcia - Molt bona ubicació - Veure al mapa\nMés informació sobre Apartment Wilke Lovran\nDissenyat tant per oci com per negoci, Apartment Wilke Lovran està situat idealment a Lovran; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Apartment Wilke Lovran asseguren una estada plaentera als seus clients. Per a la comoditat i comfort dels seus clients, l'hotel ofereix habitació familiar, àrea de fumadors.\nA més, totes les habitacions ofereixen una gran varietat de comoditats com ara balcó/terrassa, ventilador, aparell de televisió, aparell de televisió LCD/pantalla de plasma, TV satèl•lit/cable per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Lovran, el Apartment Wilke Lovran és el lloc perfecte per una estimulant i emocionant escapada.


Més i més paraules al vent - El bloc del Director (ILC)\nEl dia 16 es va celebrar al teatre Artèria del Paral·lel un cop més l’acte de lliurament dels premis del concurs de narrativa breu per a discapacitats intel·lectuals de l’Associació Alvent. Em van convidar a intervenir-hi en qualitat de president del jurat. I hi vaig explicar, poc o molt, el que havia escrit per al llibret que recull els treballs guardonats:\n193, 213, 265, 280… Aquesta seqüència no expressa unes coordenades misterioses, ni la combinació guanyadora d’una loteria, ni una adreça IP, ni cap mena d’enigma rocambolesc. Indica, només, l’evolució creixent de l’acceptació que, convocatòria rere convocatòria, ha tingut el concurs de narrativa breu que organitza l’Associació Alvent. De prop de dos-cents treballs en la seva primera edició l’any 2009 a gairebé tres-cents aquest 2012, en què ja han participat alumnes i usuaris de setanta escoles i centres de tot Catalunya, una desena més que en la primera edició. Aquestes xifres ens permeten afirmar, sense que calgui afegir-hi raons, que els premis Alvent són, ja, una història d’èxit.\nEl volum que teniu a les mans és una petita mostra d’aquest èxit. Petita perquè aplega només vint narracions, les que el jurat, integrat per Vicent Sanchis, Lali Ribera, Ramon Muntaner i jo mateix, hem considerat que destacaven més entre totes les presentades. Creieu-me, la tria no ha estat fàcil, i això no perquè els quatre lectors que hem tingut el privilegi de conèixer-les totes defenséssim opinions contraposades, hi busquéssim valors dissemblants o, tot discutint-ne els mèrits, ens hàgim barallat a favor d’aquesta o d’aquella, no. La tria no ha estat fàcil perquè tots els treballs que hem llegit, tots, mereixen el reconeixement d’un premi o una menció.\nNo ho dic per obligada cortesia. La nostra experiència com a lectors ens ajuda a descobrir el grau de veritat que amaga un text. Crec sincerament que aquest és l’element que més ens atrapa quan llegim. I, en aquestes narracions, de veritat n’hi ha molta. De vegades té aspecte d’imaginació o de fantasia. D’altres es mostra en forma de crònica viscuda, amb tot el realisme. L’expressen els sentiments i les emocions que en molts casos, més despulladament o amb una punta d’ironia, travessen el relat. O la seva capacitat de girar-se en paràbola moral o en història exemplar. Com ho aconsegueixen els millors textos literaris dels més grans escriptors.\nHo hem dit altres vegades i crec que cal repetir-ho. El concurs de narrativa per a persones amb discapacitat intel·lectual que promou l’Associació Alvent explica millor que cap discurs per què la paraula és necessària i útil. I per què escriure i llegir són aptituds que hem de posar a l’abast de les capacitats de totes les persones, sense excepció.\n02.06.2011 | 8.16\n04.06.2010 | 10.56\nL’estela de Mistral\n08.10.2008 | 8.29


--Jordicollcosta (discussió) 17:56, 25 feb 2009 (CET)\n2 El teu suport a Viquimedia.cat\n3 La riquesa de les nacions\n5 La riquesa de les nacions\n6 Plantilla Wikimedia CAT\n7 EBITDA és un article orfe\n9 Quinzena de la qualitat\n10 Informe final IEG wikiArS\n12 Noves dates viquitrobada 2016\n13 Bon dia!\nAra sí, ja hi ets... --Jordicollcosta (discussió) 17:58, 25 feb 2009 (CET)\nHola Josep! Quan comencem el curs.--KRLS , ✉ 14:47, 26 feb 2009 (CET)\nMolt benvingut. Si necessites quelcom, a disposar. T'he fet una petita modificació a la teva pàgina d'usuari, a veure si t'agrada. Si no t'agrada a veure si saps revertir-la. --Gomà (discussió) 20:35, 18 març 2009 (CET)\nEl teu suport a Viquimedia.catModifica\nLamentablement s'ha tingut que esborrar el teu suport que vas donar a la proposta de l'Associació Amical Viquipèdia per crear una secció local de Wikimedia per a Andorra, l'Alguer, les Illes Balears, Catalunya, la Catalunya del Nord i el País Valencià, així com tots els viquipedistes de la Franja i el Carxe ja que vas editar-hi el teu nom d'usuari de la viquipèdia en català des d'una IP anònima, i com que és imprescindible estar registrat com a usuari a Wikimedia Meta-Wiki o simplement Meta, el teu suport de moment no es vàlid per això no es comptabilitzarà i en aquests moments ens cal tots els suports possibles per tal d'influir en la decisió del comitè de Chapters. Es necessari que et registris a Meta, per la via tradicional o activant el compte global o SUL a les teves preferències -> Dades d'usuari -> (Gestioneu el vostre compte global). Perdona les molèsties i la pèrdua del teu temps, pero la viquipedia en catala s'ho mereix i t'ho agraeix.--Jordicollcosta (discussió) 14:19, 26 nov 2009 (CET)\nSi et pots connectar al xat et vaig ajudant a polir l'article.--KRLS , (disc.) 20:58, 1 des 2009 (CET)\nDubtes, precs? Cal millorar encara bastant el format (cites i demés) i sintaxis (com enllaços interns i paraules sense traduir). Posteriorment el podries proposar a "Viquipèdia:Avaluació d'articles i proposar-lo com Article de Qualitat.--KRLS , (disc.) 21:09, 1 des 2009 (CET)\nUn plaer :-) És un bon article! --Solde (disc.) 09:17, 19 gen 2010 (CET)\nA disposar :D --Castor (disc.) 23:46, 19 gen 2010 (CET)\nEnhorabona. L'article ja té la distinció de qualitat.--Peer (disc.) 20:17, 23 abr 2010 (CEST)\nHola, Josep. Com anem? T'he enviat un correu sobre la quota. Si pots llegir-lo, t'ho agraeixo. Salutacions i gràcies!\n--Josep Gustau - Discussió 13:46, 27 gen 2010 (CET)\nDiscussió:La_riquesa_de_les_nacions#.C2.BFError_de_traducci.C3.B3n.3F. Salu2 ;) Rastrojo (disc.) 23:50, 24 maig 2010 (CEST)\nHmmm, parece claro que la definición de concurrencia que me has dado es la acertada y la que se estudia, pero en el caso del artículo, y viendo la traducción de "concurrence", creo que lo más acertado siempre será "competencia". No es lo mismo "concurrir" a un mercado que "competir" en un mercado, es un matiz pequeño, pero creo que hay que solventarlo. Sin embargo, he de decirte que es:Concurrencia debería tener una entrada para concurrencia (economía), pero eso es harina de otro costal jeje :P Diccionario online para concurrencia, diccionario online para concurrence, también coincide el resultado en el Diccionario Francés-Castellano de Pompidou, Denis y Maraval, de la editorial Hachette publicado en 1968 que tengo por casa. Mil gracias por tu tiempo, y un abrazo bien fuerte. Saludetes Rastrojo (disc.) 21:00, 26 maig 2010 (CEST)\nBon dia, perdona que et vinga a emprenyar. S'ha creat la plantilla d'usuari Wikimedia CAT. El motiu d'aquesta és mirar de fer el màxim visible el suport a la iniciativa de crear la secció local de Wikimedia. La teniu a la vostra disposició per tal de posar-la en la vostra pàgina d'usuari (tant d'aquí com d'altres projectes, si no és molt demanar). El suport de tots i cadascú de nosaltres és valuós per tal de poder assolir l'objectiu. Tens més informació a la pàgina d'Amical Viquipèdia Gràcies i disculpa la intrusió a la teva pàgina, et desitge un molt bon estiu, cordialment --Capsot (disc.) 09:37, 11 juny 2010 (CEST)\nEBITDA és un article orfeModifica\nAquest recordatori és en motiu de les teves contribucions a l'article EBITDA. --Bestiasonica (disc.) 11:26, 16 nov 2010 (CET)\nBones Josepnogue! He vist l'aspecte que té ara l'article que vas crear i prefereixo comentar-ho amb tu com a editor principal. El cas és que ara té una pinta propagandística important, podries arreglar-lo, si us plau? L'altre editor pràcticament només ha tocat aquest article, així que no tindrà tanta experiència com tu. Ja de pas, convé eliminar seriosament la major part d'enllaços externs, deixant-hi els més rellevants o bé utilitzant-los de referències: ara mateix és un anunci a la Viquipèdia. Salutacions, --Judesba (digues...) 02:19, 30 juny 2013 (CEST)\nBones! Com es va comentar en la viquitrobada, aprofitem el Nadal per ocupar-nos més intensament del manteniment de la viquipèdia en el què s'anomena Gran Quinzena Anual de la Qualitat, que aquest any es celebra de 21 de desembre de 2013 al 5 de gener de 2014, a la que et convido a participar i apadrinar algun dels camps per procurar netejar-lo. Estem en fase de preparació i s'agrairan sugerències i comentaris. --Panotxa (disc.) 06:15, 12 des 2013 (CET)\nInforme final IEG wikiArSModifica\nDvdgmz fent observació participant (Escriu-me) 13:56, 17 des 2013 (CET)\n-- Missatge automàtic enviat durant el circuit del Bus turístic per Josepnogue (disc.) 19:23, 22 des 2013 (CET)\nNoves dates viquitrobada 2016Modifica\nHola. T'informem que, per motius aliens a l'organització, hem hagut de canviar les dates de la Viquitrobada d'enguany. Finalment se celebrarà els dies 26 i 27 de novembre al Museu Etnològic de València. Esperem poder comptar igualment amb la teva presència. Quedem a la teva disposició per a resoldre qualsevol dubte al respecte. Cordialment, --Kippelboy (disc.) 15:18, 20 oct 2016 (CEST) Amical Wikimedia\nDarrera modificació: 25 feb 2021 a les 17:28


[Àudio] Albiol es fica amb el pes d'Iceta, el castellà de Rovira i la higiene de la CUP en una sola entrevista ! directe!cat\nPolítica Última actualització Dilluns, 11 de desembre de 2017 16:50 h\nLa majoria de les enquestes col·loquen els populars en última posició\nGerard Sesé @gerardsese | El cap de llista del Partit Popular a Catalunya, Xavier García Albiol, ha visitat aquest matí els estudis de Rac1 per a ser entrevistat per Jordi Basté. Durant l'entrevista, el popular, una vegada més, ha demostrat tenir poc tacte contra els seus adversaris i ha carregat a tort i a dret. Hi ha hagut paraules per Marta Rovira, Miquel Iceta i els de la CUP.\nXavier García Albiol avui a Rac1\npartit popular, pp, rac1, xavier garcia albiol\nEl castellà de Rovira\nDurant les preguntes de Basté a Albiol, ha tocat parlar de l'escola catalana i el bilingüisme. Albiol ha volgut posar d'exemple com hi ha gent a Catalunya que no domina bé el castellà citant a Marta Rovira.\nLa higiene dels de la CUP\nLa pregunta ja era del tot malintencionada però Albilol hi ha caigut de quatre grapes: "quins diputats del Parlament necessiten més aigua i sabó?". Després de pensar-s'ho breument, l'exalcalde de Badalona ha contestat: "la forma... jo crec que els de la CUP són millorables".\nEl pes d'Iceta\nPer a respondre a la pregunta sobre amb quin candidat faria alguna activitat d'oci, el popular ha contestat que "Miquel Iceta té pinta de conèixer bons restaurants", en una referència directa al seu sobrepès. El candidat popular, fins i tot, ho ha tornat a repetir.\nCom ficar-se amb tothom en 20 minuts. Tota la info aquí: https://t.co/O36slEQlEu pic.twitter.com/rukgZ8BtPQ\n— Gerard Sesé (@gerardsese) 11 de desembre de 2017\nPuigdemont assegura que ERC, CUP i JxCAT volen el mateix 10.12.2017.\nEchenique a ERC: "No sabem què proposen" 09.12.2017.\nMaria Rosa Pous Sant Cugat\n13 de desembre de 2017, 17.51 h\nEl bilinguïsme de la Sra Rovira és equiparable al del sr. Albiol, són ben bé ganes de criticar tot lo català. Ella domina més el català i ell el castellà. Però l'Albiol no n'és conscient de les seves mancances i això encara el fa més patètic\n11 de desembre de 2017, 22.35 h\nBé que cal pensar d'un personatge amb un aspecte tan simiesc com en García Albiol. A aquest paio el podrien fotre al zoològic a la gàbia dels goril.les.\n11 de desembre de 2017, 19.31 h\nÉs un capsigrany.\n11 de desembre de 2017, 19.30 h\n"Sr." Garcia,Grande de EsPPaña" a vosté li fan una llimpiesa de boca en sal-fumant i encara li quedan virus i bactèrias per matar un exèrcit, millor si va a viure a Madrit, i si és aprop de La Moncloa fantàstic.\nSalut i República, costará pero arribará.\n11 de desembre de 2017, 18.26 h\nJa que et creus tant graciós, parlem de la teva alçada i de la teva falta de cervell, degut a els teus 2m tens pinta de que no t'arriba oxígen al cervell i aoxò provoca que siguis més idiota del que ja ets i a més et dificulta la parla, la qual et dóna tota la pinta de semblar un subnormal\n11 de desembre de 2017, 18.14 h\nGarcia, Sense ficar-me amb els adjectius que has donat a aquestes tres persones, et diré que mes val se net, prim i parlar be en el interior, cosa .que tu no tens.\nTu ets brut i, gras de misèria humana per dintre.......\n11 de desembre de 2017, 17.18 h\nEl goril·la espanyol Albiol no sap parlar català.


Sud est asiàtic, del 9 al 30 d’agost de 2016: de visita per Kuala Lumpur (dia 7, 15 d’agost de 2016) (I)\nTot i que em vaig adormir aviat, suposo que el cansament acumulat m’ha passat factura. Dormo moltíssimes hores, però tot i això, sembla que no en tinc prou. Ni la xafogor intensa de l’habitació sense finestres m’ha fet despertar. Ens llevem i anem a esmorzar al mateix hostel. Un esmorzar ben senzill però que és suficient per agafar forces. El noi de l’alberg ens ajuda molt amablement a orientar-nos per la ciutat, la capital de Malàisia, Kuala Lumpur (https://www.lonelyplanet.com/malaysia/kuala-lumpur; http://www.kuala-lumpur.ws/; http://wikitravel.org/en/Kuala_Lumpur ). Tal i com s’explica a viquipèdia, (https://ca.wikipedia.org/wiki/Kuala_Lumpur; https://es.wikipedia.org/wiki/Kuala_Lumpur )“ Kuala Lumpur (Jawi:كوالا لمڤور; xinès: 吉隆坡; tàmil: கோலாலம்பூர்) és la capital legislativa de Malàisia i la ciutat més poblada del país. Situada al centre de l'estat de Selangor, a la costa centre-occidental de la Península de Malàisia, Kuala Lumpur és també un dels tres territoris federals malais.\nTé una població d'1.627.172 habitants distribuïts en una superfície de 243,65 km ², i una àrea metropolitana de 7,2 milions d'habitants. En general, Kuala Lumpur és mundialment coneguda per ser el lloc on es troben les Torres Petronas, actualment els edificis bessons més alts del món i anteriorment els edificis més alts del món des del 1998 fins al 2003.\nEl terme municipal cobreix una àrea de 243,65 km ² i té una elevació mitjana de 21,95 msnm. La ciutat està situada al sud de la península de Malacca, a la vall Klang, que es troba entre les muntanyes Titiwangsa a l'est, diverses formacions muntanyoses menors al nord i al sud, i l'estret de Malacca a l'oest. Dos rius importants travessen la ciutat: el Klang i el Gombak, que hi conflueixen.\nEstà localitzada al centre del sultanat de Selangor, del qual des de 1974 està administrativament separada constituint un territori federal dependent del Govern Federal Malai.\nProtegida a l'est per les muntanyes Titiwangsa i a l'oest per l'illa de Sumatra, Kuala Lumpur té durant tot l'any un clima equatorial, càlid i assolellat, amb abundants precipitacions, especialment durant el monsó. Les temperatures tendeixen a romandre constants, amb fluctuacions entre temperatures màximes d'entre 30 °C i 33 °C i mínimes per sobre dels 20 °C. Referent a les precipitacions, la mitjana anual està sobre els 2.250 mm, juny i juliol són mesos relativament secs, però tot i així les pluges són superiors a 125 mm en aquests mesos.\nLes inundacions són un fenomen freqüent a Kuala Lumpur, on hi ha fortes pluges (monsó), especialment en el centre de la ciutat i altres zones de poca altitud. Les partícules de pols, procedents dels incendis forestals de la propera Sumatra, són una de les principals fonts de contaminació a la ciutat, al costat de les emissions dels vehicles de motor i els treballs de construcció.\nLa població total estimada de Kuala Lumpur a 2010 era d'1,6 milions d'habitants. Té una densitat de població de 6.696 habitants per quilòmetre quadrat i és el districte administratiu més densament poblat de Malàisia. Amb una àrea metropolitana estimada en 7,2 milions d'habitants el 2010, pot ser considerada la ciutat principal del país. La contínua caiguda de l'índex de natalitat de Kuala Lumpur ha provocat el descens, per tant, de la proporció de joves menors de 15 anys, passant de representar el 33% en 1980 al 27% en 2000. D'altra banda, l'edat laboral del grup comprès entre els 15-59 anys ha incrementat: un 63% el 1980 i un 67% el 2000. El grup més ancià, conformat per individus de 60 anys en endavant, s'ha incrementat a un 6% el 2000, quan el 1980 representaven el 4%. (continuarà)\n(La imatge és de les Torres Petronas)


Sol·licitud canvi d'arma reglamentària a unitats no uniformades\nEscrit el 04/06/2022\nSOL·LICITEM UN CANVI D’ARMA PER LES UNITATS NO UNIFORMADES\nAvui, hem registrat un escrit adreçat al Director General de la Policia sol·licitant que s’iniciïn les gestions necessàries per impulsar un canvi d’arma reglamentària per a les unitats que realitzen servei no uniformat, i que en la presa de decisions tinguin present les aportacions dels sindicats. És necessari un canvi d’arma reglamentària i facilitar-ne una de dimensions més petites per tal que s’adeqüin al treball no uniformat, entre unitats com investigació, escortes, informació, fura, etc..\nL’arma ha d’adequar-se a les característiques de la tasca a realitzar, i un dels principals problemes de les actuals és la dificultat per dur-la sense ser visible; aquesta complexitat es multiplica un cop les temperatures augmenten i les peces de roba es redueixen.\nHem aportat una petita mostra d’armes compactes dintre d’un ampli ventall de possibilitats donada la gran quantitat d’armes existents al mercat i una constant innovació d’aquest sector.\nArmes que s’ajustin a una sèrie de característiques pròpies d’armes compactes, les armes referides reuneixen com a peculiaritats destacables el seu ús en serveis de paisà, ressaltant com a característiques principals la portabilitat i la potència de foc en mides molt reduïdes:\nCALIBRE 9MM , amb 160mm de longitud i carregadors de 6/7/8 cartutxos.\nCALIBRE 9MM, amb mides de 148 mm i carregadors de 10 cartutxos.\nCALIBRE 9MM, mides totals de 143mm i carregadors de 6/8 cartutxos.\nCALIBRE 9MM, dimensions totals de 165mm amb carregador de 10 cartutxos.\nEn opinió d’experts en la matèria, consultats per USPAC, el model d’arma de les anteriorment especificades i utilitzant estrictament criteris de la relació entre la qualitat de l’arma i el seu preu de mercat, el model escollit seria la pistola Glock 43X.\nL’actualització i modernització de les eines de treball hauria de ser una prioritat del Departament d’Interior, però continuem instal·lats en l’immobilisme i l’obediència cega als mateixos “gurús del material policial”, és necessari també una renovació d’aquests “experts veterans”.\nUSPAC CONTINUA IMPULSANT CANVIS\nBarcelona, 3 de juny de 2022\n142. Canvi d'arma reglamentaria unitats no uniformades


Disseny de calçat, aquest diumenge a 'Helvètica'\nAnalitza l’evolució, el disseny i la producció del calçat\nDiumenge 15 de maig a les 14:55 h a La 2\nTots els continguts a RTVE Play Catalunya\n13.05.2022 | 13:11 hores\nPer RTVE CATALUNYA\nEl calçat és el protagonista aquesta setmana a Helvètica RTVE CATALUNYA\n'Helvètica' és el primer programa de disseny de la televisió pública. Presentat per Flora Saura i Òscar Dalmau, tracta tots els vessants i compta amb personalitats del món del disseny. S'emet els diumenges a La 2 de RTVE Catalunya.\nL''Helvètica' d'aquesta setmana d'aquesta setmana explora el món del calçat. Veurem com és molt més que un complement i com moda i producte van de la mà, amb dissenys i processos que no deixen d’evolucionar.\nAcompanyarem la Flora Saura a la seva trobada amb Agustina Palazzo i Ivan Merino de l’escola de disseny ESDI, on descobrirem com el disseny de calçat ha evolucionat al llarg dels anys. Coneixerem alguns dels projectes creats per estudiants de l’escola que reflecteixen la seva mirada cap al futur.\nL'Òscar Dalmau amb el CEO de l'empresa Munich, Xavi Berneda RTVE CATALUNYA\nL’Òscar Dalmau explorarà la creació dels dissenys de les sabatilles esportives Munich i ho farà de la mà del CEO de l’empresa, Xavi Berneda. La dissenyadora Mireia Playà ens explicarà com és el procés de crear sabates totalment veganes i més sostenibles.\nSaps la relació que hi ha entre calçat i arquitectura? RTVE CATALUNYA\nConeixerem la Maria Carrión i el seu prototip de sabates: Les Ammartaggio. Es tracta d’unes sabatilles modulars i personalitzades que redefineixen la manera d’entendre el calçat. Per acabar, la Júlia Solans ens mostrarà amb les seves il·lustracions la curiosa relació entre disseny de calçat i arquitectura.\nDisseny d'espais de comfort, aquest diumenge a 'Helvètica'\nDisseny i food design, aquest diumenge a 'Helvètica'\nDisseny i artesania, aquest diumenge a 'Helvètica'\nDisseny i joies, aquest diumenge a 'Helvètica'\nDisseny i escenografia, aquest diumenge a 'Helvètica'\nSílvia Abril visita l'Escala per cuinar 'Sardines escabetxades' a 'La recepta perduda'\nIr a 'Sílvia Abril visita l'Escala per cuinar 'Sardines escabetxades' a 'La recepta perduda''\nCiències i pseudociències\nIr a 'Ciències i pseudociències'\nIr a 'Anna Freixas'\nIr a 'Josele Santiago'\nEl periodista esportiu Gerard Romero\nIr a 'El periodista esportiu Gerard Romero'\nIr a 'Ester Capella'\nIr a 'Disseny'\n'El Carib', aquesta setmana a 'Wild Latam'\nIr a ''El Carib', aquesta setmana a 'Wild Latam' '


UDC comparteix la "reflexió" de Mas sobre el 27-S i el toc d'atenció a ERC - Diari de Girona\nUDC comparteix la "reflexió" de Mas sobre el 27-S i el toc d'atenció a ERC\nJunqueras demana treballar per superar les traves de l'Estat i advoca per mantenir la data de les eleccions catalanes\nbarcelona | efe/ddg 24.04.2015 | 00:00\nOriol Junqueras, ahir, signant llibres en una parada d'ERC a Barcelona. acn\nOriol Junqueras, ahir, signant llibres en una parada d'ERC a Barcelona.\nEl secretari general d'UDC, Ramon Espadaler, va dir ahir que des del seu partit "comparteixen" la "reflexió" del president català, Artur Mas, sobre si convocarà o no les eleccions per al 27-S i el seu "toc d'advertència" a ERC, encara que va recordar que la potestat de l'avançament electoral era del president. En declaracions als mitjans, Espadaler va valorar així les paraules de dimecres de Mas, en les quals va afirmar que només mantindria les eleccions catalanes per al 27 de setembre si ERC mantenia l'estabilitat parlamentària. "Em sembla oportú, necessari i més que raonable aquesta reflexió del president Mas i la seva advertència a ERC", va opinar Espadaler, qui va retreure al partit republicà que "en alguns moments concrets" no haguessin complert amb els acords parlamentaris que van permetre fixar l'avanç electoral per al 27 de setembre, en referència a algunes votacions a la cambra.\nEn aquest sentit, el dirigent democratacristià va precisar que el president de la Generalitat i CiU tenien la "voluntat" que se celebrin les catalanes el 27-S que les "dues parts van acordar", però va advertir a ERC que això estava condicionant al compliment dels "compromisos contrets" que, segons la seva opinió, s'estaven "complint" per part de la federació nacionalista. Amb tot, Espadaler va considerar que "sí" que hi hauria eleccions el 27, encara que va recordar que la potestat per convocar-les era només del president. Va destacar el "civisme" i el "sentit de pertinença a una nació" que exhibeixen els catalans davant el món amb la celebració de Sant Jordi, un "país i una nació que tenen punts de cohesió forta".\nPer la seva banda, el coordinador general de CDC, Josep Rull, va desvincular "el toc d'atenció" que va donar Mas als republicans per fer perdre a CiU votacions al Parlament amb "el compromís adquirit amb els catalans de convocar les eleccions el 27 de setembre", que el seu partit manté. Segons Rull el toc d'atenció era necessari "perquè els acords s'han de complir".\nEl líder d'ERC, Oriol Junqueras, va demanar als altres partits que treballessin per superar "les traves" que posava l'Estat al procés sobiranista català i, respecte a les eleccions del 27-S, es va mostrar convençut que "els acords" sobre la seva convocatòria "serien complerts". Segons el líder de la formació republicana, més enllà de les declaracions que pugui fer Mas o altres líders "cal pensar en positiu, i anar tots a la una pel que fa als passos a donar per aconseguir la independència, però també en la lluita contra la corrupció i a favor d'un país més just i equitatiu". Segons el líder d'ERC, "el 27 de setembre tindrem l'oportunitat de votar, de guanyar i de fer un país independent, net i just", i va treure importància a les discrepàncies que puguin sorgir al Parlament entre CiU i Esquerra sobre qüestions que no formen part del pacte d'estabilitat parlamentària. Junqueras va insistir, en aquest sentit, a reclamar a tots els partits catalans que es concentressin i treballessin per "superar les traves (al procés sobiranista) que posen, i que segur que seguiran posant, l'Estat espanyol, el PP i el PSOE". "És el nostre deure superar aquestes traves", va recalcar Junqueras abans de recordar que ERC sempre havia considerat que després del 27-S la millor opció era que es formés un govern de concentració. Preguntat sobre si creia que CDC insistiria en la "llista única" independentista en el supòsit que els convergents no obtinguessin bons resultats en les eleccions municipals, Junqueras es va limitar a assenyalar que espera que "tots respectarem els acords" en què s'exclou l'esmentada possibilitat.\nPer la seva banda, Mas va assegurar davant d'una trentena de corresponsals de mitjans internacionals que en el que depenia d'ell, que "és molt", les eleccions catalanes serien el 27 de setembre. No obstant això, va remarcar que "no tot depèn de mi" i va posar com a exemple de què podia ocórrer que el president del Govern, Mariano Rajoy, decidís convocar eleccions generals abans de la data prevista -s'esperen per a finals d'any. Mas també va denunciar la "poca qualitat democràtica" del Govern del PP per "l'enorme virulència" amb la qual, segons la seva opinió, està atacant el procés sobiranista català. També va rei?terar la seva queixa cap a ERC. "No vull traslladar que no tinguem cap tipus d'estabilitat parlamentària, perquè seria fals", va dir Mas, que va afegir que, encara que "no la tenim garantida al 100%, en aquest moment l'esquema és estable".


Fruites seques per a decorar i aromatitzar | Consumer\nFruites seques per a decorar i aromatitzar\nLes fruites per a assecar han de tenir certa consistència, com les pomes, les taronges o els préssecs\nEls productes naturals són elements senzills i molt recorreguts en decoració i en tota mena de manualitats. És el cas de les fruites seques, molt útils per a ornamentar un gerro, centre de taula o pots de cuina, i que també s’empren per a aromatitzar armaris o banys. El truc per a una bona feina és que tinguin certa consistència, com les pomes, les taronges o els préssecs.\nCom assecar la fruita per a decorar\nLa tècnica d’assecat de la fruita és bastant senzilla i en la seva realització es pot involucrar als més petits de la casa.\nPer a començar, s’han de triar fruites com a pomes, taronges, préssecs o pebrots, així com qualsevol altra que tingui certa consistència.\nA continuació, es talla la fruita en rodanxes fines d’entre 5 i 8 mil·límetres. Sempre sense pelar i sense llevar-li el cor, encara que també es pot deixar la peça de fruita sencera.\nS’aboquen diverses cullerades de sal en un recipient amb aigua i es col·loquen en ell les rodanxes de fruita. Aquesta mescla es manté durant 10 minuts per a impedir que la fruita perdi color en oxidar-se.\nPer a accelerar el procés d’assecat de les fruites, es pot recórrer al microones\nTranscorreguts deu minuts, es treuen les rodanxes de la fruita per a assecar-les. Per a eliminar l’excés d’humitat, la millor opció és utilitzar un paper absorbent de cuina. Una vegada seques, es col·loquen en safates separades per tipus de fruites i es deixen assecar al sol. Al cap de tres dies, la fruita estarà llesta per a decorar qualsevol objecte.\nPer a accelerar l’assecat de les peces, es pot recórrer al microones. Aquest procés també és senzill. Després de deixar en remull la fruita en aigua i sal, es col·loca en una safata per a microones, amb un paper absorbent entre aquesta i les rodanxes. A continuació, s’introdueix la safata en el microones a màxima potència i, transcorreguts tres minuts, es retira la safata del forn, es canvia el paper absorbent per un altre sec i net, i s’introdueix de nou en el microones. Aquest procés s’ha de repetir fins que el paper quedi sec.\nUn popurrí de fruits cítrics\nLes pells seques dels cítrics s’han utilitzat durant segles per a fer bouquets o popurrís. Taronges, llimones i llimes són les fruites més benvolgudes per a aquests menesters, encara que també es pot provar, donat la seva intensa aroma, amb la pell de mandarines clementines.\nPer a un popurrí d’olor intensa es pot emprar pell de taronja amarga\nEls colors frescos, verds, ataronjats i albercoc dels cítrics aconsegueixen mescles atractives si es combinen amb flors i fustes. També es poden utilitzar per a fer pomanders o pilotes aromàtiques, que es pengen en armaris o en les bigues del sostre.\nPer a un popurrí d’olor intensa, s’empra pell de taronja amarga. Els fruits es pelen en tires llargues i estretes, per a després assecar-se en un forn calent. Una vegada seques, es tallen en petits trossos o es trituren, en funció de l’aspecte que es vulgui donar a la mescla.\nfrutas-ca manualidades-ca popurrí-ca


Els toros de La 1 obtenen un 9,1% de 'share' a Espanya i un 3,9% a Catalunya\nNomés 67.000 catalans van estar pendents de la transmissió de la corrida que oferia la televisió pública\nLa 1 va emetre dissabte una corrida de toros des d'Albacete EFE\nBarcelonaLa 1 va emetre aquest dissabte a la tarda una polèmica corrida de toros en horari infantil que va aconseguir uns índexs d'audiència més aviat discrets, especialment pel que fa a Catalunya. Al conjunt de l'Estat, la transmissió va tenir 878.000 espectadors i un 9,1% de quota de pantalla, però al Principat es va quedar amb un 3,9% i només 67.000 seguidors.\nEl resultat obtingut al global d'Espanya és el segon més baix de les cinc corrides que ha emès La 1 des que va recuperar aquest tipus de continguts, l'any 2012: només supera l'última que s'havia ofert, l'agost de l'any passat, i ho fa només per mil espectadors. El millor registre obtingut per una transmissió de toros en aquests últims anys són els 1.157.000 seguidors i el 12,7% de 'share' que va obtenir la del 5 de setembre del 2012, la primera que va oferir Televisió Espanyola després de sis anys deixant de banda aquest contingut.\nLa corrida es va emetre entre les 18.00 i les 21.00 hores, un horari que durant els caps de setmana queda fora de la franja de protecció reforçada –tot i que igualment forma part de l'horari protegit, que va de 06.00 a 22.00 hores–, però que entre setmana sí que quedaria dins d'aquesta franja. La cadena pública, però, va qualificar el programa com a "no recomanat per a menors de 7 anys", una categoria que li permetria oferir-les fins i tot dins de la franja reforçada.\nTVE televisió toros


Millor aplicació HIIT trainer per la vostra flexibilitat: Mètode Makia\nFormació d'alta intensitat a casa per mobilitat i flexibilitat\nLa formació en mobilitat és molt important. Amb el pas del temps el coneixement sobre els beneficis de la formació en mobilitat està augmentant de manera exponencial. La bona mobilitat els protegeix de lesions i millora la seva salut i la seva resistència.\nQuè és la formació de la mobilitat? Qui pot beneficiar-se d'això?\nMètode Makia es tracta de la mobilitat i la flexibilitat. La flexibilitat significa l'abast de la mobilitat passiva d'una articulació determinada. La mobilitat significa la gestió i el control de tota la gamma de moviment d'una articulació. Hi ha persones que són molt flexibles, però encara poden trobar dificultats per fer una neteja profunda a la gatzoneta amb només el pes corporal. Ser flexible i tenir bona mobilitat són dues coses diferents.\nBeneficis per a la formació de la mobilitat Tothom\nLa formació de la mobilitat pot ajudar literalment a tothom. Això vol dir que val la pena fer una formació de mobilitat basada en els vostres propis objectius. Per exemple, si vols convertir-te en un corredor de classe mundial, no és beneficiós practicar massa. L'estirament freqüent i extensiu té l'efecte de reduir l'elasticitat muscular. Però, com a part del Mètode Makia, poder fer les fraccions us ajudarà significativament a aconseguir alguns moviments de potència.\nEstirament dinàmic i isomètric\nDe fet, es recomana fer un corredor d'esforç per fer menys estiraments passius i concentrar-se a mantenir els músculs "obert" fent estiraments actius. L'estirament dinàmic, l'estirament isomètric i les combinacions d'aquestes són formes molt efectives de promoure la capacitat del cos per funcionar. No sempre augmenten la longitud dels músculs, sinó que en canvi modifiquen els mecanismes de regulació, reacció i inhibició.\nL'estirament dinàmic és un estirament controlat que té lloc en moviment, e. g. , esclats profunds enfocats tècnicament sotmesos al pes corporal de la persona. L'estirament isomètric és un estirament resultant del treball muscular, e. g. , quan es troba en una posició de divisió que indueix l'estirament. Aquestes tècniques de combinació inclouen el mètode de tensió-relaxació i tensió-relaxació + actiu-estirament.\nL'estirament passiu és el que realment afegeix longitud addicional als músculs. Tanmateix, els músculs haurien d'estar relativament "oberts" perquè l'estirament passiu sigui eficaç. Els músculs es poden mantenir "oberts" fins i tot quan es realitza una formació intensiva realitzant exercicis de mobilitat activa.\nL'estirament passiu significa relaxar-se mentre s'està estirant, e. g. , dret i inclinat cap endavant. De fet, l'estirament passiu s'hauria d'incloure en la formació quan la vostra intenció és aconseguir un major abast de la mobilitat.\nUn risc associat especialment a l'estirament passiu llarg (30 + sec) és que la tensió de blindatge dels músculs es redueix excessivament i això genera un control reduït sobre el moviment, especialment en els punts extrems del moviment. Quan això succeeix, el risc de lesions augmenta tant en estirar com en totes les accions en què el moviment passa o es pot anar, prop dels punts extrems. Per aquest motiu, els trams passius s'han de combinar amb exercicis per desenvolupar el control del moviment. Aquest principi platja és un gran paper en el Mètode Makia, on es necessita una àmplia gamma de moviment i bon control del moviment.\nFormació de força que implica una gamma completa de moviment\nDe vegades el desenvolupament de la mobilitat també es pot ajudar significativament amb la formació de força de rang de moviment complet. Per exemple, els músculs infraspinatus de les espatlles sovint es troben en una situació tan feble que el moviment de l'espatlla pot estar restringit. Quan aquest és el cas, quan aquests músculs s'apropen a l'estirament, senten que s'està acostant una situació incontrolable i que "toquen els frens".\nHauríeu de començar els exercicis de mobilitat a la lleugera, fins i tot només pel desenvolupament. Quan algunes persones escolten la paraula "estirament", l'associen amb dolor i disgust.\nNo obstant això, els exercicis de mobilitat no han de causar dolor, i no són necessàriament una cosa dolenta. Si heu de forçar-vos a fer alguna cosa, el vostre cos rep el missatge d'apropament al perill i el resultat no és bo. En fer l'estirament passiu, hauríeu d'intentar centrar-vos a trobar un estat de relaxació i, al fer un control actiu de manteniment actiu, és especialment important.\nFormació versàtil de la mobilitat\nMètode Makia-entrenament inclou formació de mobilitat molt versàtil. En molts aspectes, els exercicis de força desenvolupen la mobilitat per si mateixos, però això es pot fer més efectiu mitjançant exercicis de mobilitat separats Source .


Pinneberg (districte) - Viquipèdia, l'enciclopèdia lliure\n53° 45′ N, 9° 45′ E / 53.75°N,9.75°E / 53.75; 9.75Coord.: 53° 45′ N, 9° 45′ E / 53.75°N,9.75°E / 53.75; 9.75\nQ23785336 i Herrschaft Pinneberg (en)\nElfi Heesch (en) (gener 2021)\nEl Districte de Pinneberg (en alemany Kreis Pinneberg, baix alemany Kreis Pinnbarg) és un landkreis (districte) a l'estat federal de Slesvig-Holstein (Alemanya). Té com a seu administrativa la ciutat d'Elmshorn. S'ha afiliat a l'Àrea metropolitana d'Hamburg.\n4 Composició del districte\nSegeberg limita al nord i oest amb els districtes de Steinburg, a l'est amb el districte de Segeberg al sud-est amb la ciutat d'Hamburg i de l'altre costat de l'Elba el districte de Stade a Baixa Saxònia. L'illa d'Helgoland al mar del Nord i l'illa insular Binshorster Sand i la major part de l'illa de Pagensand pertanyen també al districte. És una zona força humida, creuada per a desenes de rius i rierols, dels quals els principals són el Pinnau i el Krückau, tots afluents de l'Elba.\nHistòricament, des de la creació del primer viver pel baró Caspar Voght a la fi del segle xvii, el districte s'ha transformat en el centre d'arboricultura més important d'Alemanya. En l'actualitat, uns 400 vivers ocupen 3000 persones. La indústria agroalimentària està representada per a Kraft Foods, Peter Kölln (cereals), Döllinghareico (xarcuteria), la (petro)química Tamoil i VossChemie, la farmacèutica per la seu alemanya d'AstraZeneca i Nordmark, l'explotació de boscs de Stora Enso i l'energètica per E.ON Hanse. Al costat d'aquests gegants, hi ha tot una sèrie de pimes diverses, empreses de serveis, hospitals ecc. Helgoland és una atracció turística major que podria transformar-se en centre de serveis per a la indústria dels aerogeneradors d'alta mar.\nA l'edat mitjana, el territori del districte fa part del comtat de Holstein dels comtes de la família dels Schauenburg i Holstein. D'heretatge en heretatge el llinatges van dividir-se. L'extinció de diverses nissagues va conduir a una reunificació i la creació del comtat Holstein-Schauenburg que el 1640 va escaure en unió personal a Cristià IV de Dinamarca.\nDesprés de l'anexió per Prússia el 1864, la reorganització administrativa del 1867 va crear el districte de Pinneberg, en fusionar la senyoria de Pinneberg, el comtat de Rantzau, els dominis d'Haseldorf, Haselau, Flottbek, Seestermühe i les terres del monestir d'Uetersen. El 1927, els municipis de Flottbek i Blankenese van fusionar amb la ciutat d'Altona-Altstadt. El 1937, la llei de l'àrea metropolitana d'Hamburg va atorgar Altona i els municipis pinneberguenses Lokstedt, Lurup, Niendorf i Schnelsen a Hamburg. Finalment, el 1970 va haver de cedir a la ciutat nova de Norderstedt (Segeberg) els municipis de Garstedt i Friedrichsgabe.\nLa Vil·la Blanca a Elmshorn\nMonument de les aiguades a l'aiguamoll d'Haseldorf\nEl pont tornant sobre el Pinnau a Klevendeich\nL'antiga seu de la senyoria de Pinneberg\nCiutats independents i municipis independents\nElmshorn (seu administrativa)\n1. Amt Elmshorn-Land\n2. Amt Haseldorf\n3. Amt Hörnerkirchen\n4. Amt Moorrege\n5. Amt Pinnau\n6. Amt Rantzau\nA Wikimedia Commons hi ha contingut multimèdia relatiu a: Pinneberg\n↑ Bevölkerung der Gemeinden in Schleswig-Holstein\n↑ Schleswig-Holsteinische Heimatbund , Ortsnamen von Schleswig-Holstein/Oortsnaams vun Sleswig-Holsteen Arxivat 2016-03-29 a Wayback Machine., Bilsen, 2011 (en català: Topònims en baix alemany a Slesvig-Holstein) (baix alemany) (alemany)\nObtingut de «https://ca.wikipedia.org/w/index.php?title=Pinneberg_(districte)&oldid=28133722»\nDistricte de Pinneberg\nLa pàgina va ser modificada per darrera vegada el 28 ago 2021 a les 19:32.


El Club i TV3 | Say what you want\nEl Club i TV3\nLa meva faceta d’emprenyada cada cop està més a flor de pell i no sé si és que tinc la pell molt fina o si és que les coses del voltant cada cop són més estúpides i sense cap mena de sentit. L’última de les meves emprenyades és amb la tele. Si, aquesta caixeta que diuen que és tonta però que en realitat mou el cervell de les masses més del que ens pensem. De la tele en podria criticar les 3/4 parts de la seva programació (si no és més) però el que més m’indigna és la MEVA televisió: TV3. I em faré molt repetitiva potser però és que és veritat!! la cosa està molt però que molt malament! Primer de tot pel gir que ha fet el mitjà: abans TV3 es gastava els diners en programes més o menys “de cultura”: La memòria dels cargols ens transportava a la història de Catalunya, hi havia tansols un “culebrón” i la resta eren programes culturals.\nActualment tenim cada dia un “culebrón” que guanya als sudamericans i els programes es basen en el format “gran germà” i en aprofitar-se de la sensibilitat de l’espectador per tocar la fibra (un fet molt deplorable, tothom sap que és massa fàcil tocar la fibra aprofitant-nos de les penes dels altres!) A més els magazins com El Club han passat de ser un lloc on distreure’t i conèixer l’actualitat del dia a ser un simple entreteniment estúpid que a vegades fa fins i tot vergonya alièna. Per què? primer de tot perquè sembla que els col·laboradors d’Albert Om s’hagin dormit a les parres: les tertúlies no les duen preparades i no s’han dignat ni a buscar una mica per la fàcil eina d’internet! I això ho comprovem cada dia, tansols calen per veure-ho, uns exemples:\n1- Fa uns dies en la tertulia sobre la vida de Madonna, un dels col·laboradors preguntava si Madonna era rossa o morena, fet que et demostra que no ha mirat una revista en els últims anys, doncs qualsevol ha vist fotos de la cantant quan era jove i, encara més, com actualment porta l’arrel de color fosc perquè fa un temps que no es tenyeix\n2- Ahir mateix van començar la tertúlia amb l’errada que el presentador del telediari de TV1 va fer parlant de la mala ratxa dels “equips espanyols” dient si era fet expressament o era una equivocació. En el telediari del mateix dia el presentador s’havia disculpat dient que va ser un lapsus. Calia aleshores aquest debat quan ja s’havia donat la resposta?\n3- L’altre dia entrevistant la Marina Rossell , el Jordi Gràcia va fer mala cara perquè l’entrevistada no parava de parlar i no el deixava preguntar! No se suposa que en una entrevista el que ha de fer la dona és parlar? i més quan està parlant d’una cosa referent a la pregunta anterior. El fort va ser com el van enfocar en primer pla fent cara de “joder que no calla”( mireu el minut 7 del link!! fortíssim el “Hola”)\n4- És “realment” necessària la secció de karaoke?\nThis entry was posted on dimecres, 8 de/d' Octubre de 2008 at 1:56 pm\tand posted in actualitat, crítica, fent de monegal.\tYou can follow any responses to this entry through the RSS 2.0 feed.\n« El jovencito Frankenstein – de Mel Brooks\nLa hipocresia dels sopars generació 19xx »\n6 responses to “El Club i TV3”\n11/10/2008 at 12:08 am\nTV3 va començar com una tele moderna i avançada als seus temps, amb grans programes i nous formats, però com tot servei public s’han adormit i ja no hi han les ganes del principi, son uns funcionaris mes.\nJa fa un temps que a casa no mirem gaire TV3… la veritat és que sap molt greu perquè durant molts anys ha estat ben bé ‘la meva’. Ara el que fem és o bé mirem canals del cable o bé ens mirem sèries baixades… Ni els telenotícies ja no mirem gaire…\n11/10/2008 at 3:17 pm\nCoincideixo amb els dos darrers comentaris. Ara és preferible fer-te la teva pròpia tele que no pas mirar les que t’ofereixen i és ben trist, sobretot quan les que abans miraves són les públiques. Petons! =D\n13/10/2008 at 5:43 pm\nÉs molt preocupant que el principal mitjà de comunicació amb català sigui una televisió com la que es pot veure ara com ara.\nAmb general, el format i el tractament de la informació dels telenotícies és patètic. Reivindico més rigor, menys successos, més anàlisis, una informació política més coherent i menys aclaparadora. Més originalitat, més caliu, invitats i entrevistes en directe! On s’ha vist això de dos tios presentan el telenotícies, això es feia els anys vuitanta! Que els esports ocupin l’espai que li pertoca. Les notícies del temps són increïblement llargues i ridícules…\nPer una Catalunya que es reivindica moderna i oberta al món, penso que els horaris i les programacions de TV3 són d’allò més primitives i obsoletes.\nAmb general, els programes són molt fluixos però com sempre hi ha alguna excepció.\nTV3 té els mitjans i la competència suficients per sortir de l’infern en el que es troba immers.\n26/02/2009 at 6:19 pm\nEstic totalment d’acord amb tu sobretot amb el que dius sobre el Club. A mi cada dia m’agrada menys aquest programa i cada cop els trobo més impertinents a tots, especialment al Jordi Gràcia tal i com dius. Aquest tio, i perdò per l’expressió, és un idiota, un maleducat i a més és molt agressiu verbalment. Jo no sé si es que té algún problema d’inseguretat amb si mateix o es que té algún problema de ràbia acumulada i no deixada anar ( i parlo seriosament) però algún dia li haurien de dir alguna cosa. Ahir mateix sense anar més lluny, estaven parlant sobre el Toro d’osborne si s’hauria de treure o no, si ofenia algunes sensibilitats, etc i estava parlant, donant la seva opinió, la Núria, ara no m’enrecordo del cognom, però és la que va de ros platí i que ha estat molts anys als estats units. doncs bé estava parlant ella i el Jordi va i vol intervindre i li diu a veure que et semblaria això (dues opcions hipótetiques sobre banderes) i li diu Núria pero mira’m eh! però amb un to de ràbia i de maleducació que la dona es va quedar espantada. I aquesta no va ser la primera vegada, a aquest noi l’haurien de treure d’aquest programa i buscar-ne un de més estable sentimentalment, i psicològicament. La llástima es que sembla que tan l’Albert Om com la resta de col·laboradors semblen no adonar-se’n del tema.\n27/02/2009 at 10:48 am\nsii tens raó… el que fa rabia és que treu el lloc a persones molt millor que ell…però la tele és això no? més val caure en gràcia que ser graciós que diuen i si tens bons amics todo vale!\nSobre el que vaig escriure del karaoke…veient-lo després, la veritat és que estava bé, sobretot la dona que cantava en francès. Quina veu!